***Նախագիծ 22-206***

**ՈՐՈՇՈՒՄ N - Ա  
  դեկտեմբերի 2024թ.**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՅՈՒՆԻՔԻ ՄԱՐԶԻ ԿԱՊԱՆ ՀԱՄԱՅՆՔԻ ԱՎԱԳԱՆՈՒ 2008 ԹՎԱԿԱՆԻ ՀՈՈՒՆՎԱՐԻ 22-Ի N 11-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆ ԿԱՏԱՐԵԼՈՒ ՄԱՍԻՆ**

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 33-րդ հոդվածի 1-ին մասի 1-ին կետով և 34-րդ հոդվածով և հաշվի առնելով Կապան համայնքի ղեկավարի   առաջարկությունը, **Կապան համայնքի ավագանին որոշում  է.**

1. Հայաստանի Հանրապետության Սյունիքի մարզի Կապան համայնքի ավագանու 2008 թվականի հունվարի 22-ի «Համայնքի սեփականություն համարվող գույքը (հողատարածքները) հրապարակային սակարկություններով օտարելու համաձայնություն տալու մասին» N **11**-Ա որոշման մեջ կատարել հետևյալ փոփոխությունը.

1) Որոշման 1․58 և 1․59 կետերում «ավտոտնակ» բառը փոխարինել «գրասենյակ» բառով:

 2. Համայնքի ղեկավարին՝ սույն որոշումից բխող գործառույթներն իրականացնել օրենսդրությամբ սահմանված կարգով:

3․ Սույն որոշումը ուժի մեջ է մտնում պաշտոնական հրապարակման հաջորդ օրվանից։

**ՀԻՄՆԱՎՈՐՈՒՄ**

**ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ՄԱՍԻՆ**

**Նախագծով նախատեսվում է** Հայաստանի Հանրապետության Սյունիքի մարզի Կապան համայնքի ավագանու 2008 թվականի հունվարի 22-ի «Համայնքի սեփականություն համարվող գույքը (հողատարածքները) հրապարակային սակարկություններով օտարելու համաձայնություն տալու մասին» N **11**-Ա որոշման մեջ կատարել փոփոխություն նշված տարածքը որպես գրասենյակ օգտագործելու նպատակով։

**ԱՎԱԳԱՆՈՒ ՈՐՈՇՄԱՆ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՀԱՄԱՅՆՔԻ ԲՅՈՒՋԵՈՒՄ ԵԿԱՄՈՒՏՆԵՐԻ ԵՎ ԾԱԽՍԵՐԻ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Կապան համայնքի ավագանու որոշման նախագծի ընդունման կապակցությամբ Կապան համայնքի բյուջեում եկամուտների ավելացում կամ նվազեցում չի նախատեսվում: